ଭୁବନେଶ୍ୱର, ଜୁଲାଇ ୨(ଲୋକାଲ ୱାୟାର): ଓଡ଼ିଶାର ପର୍ଯ୍ୟଟନ ମନ୍ତ୍ରୀ ଜେ.ପି. ପାଣିଗ୍ରାହୀଙ୍କ ନେତୃତ୍ୱରେ ମୁମ୍ବାଇ ଠାରେ ଫିକି ଦ୍ୱାରା ଆୟୋଜିତ ଏକ ରୋଡ୍ ଶୋରେ ଓଡ଼ିଶା ପର୍ଯ୍ୟଟନର ଅପାର ସମ୍ଭାର ପ୍ରଦର୍ଶିତ ହୋଇଯାଇଛି ।
ଏହି ରୋଡ୍ ଶୋରେ ସହରର ୧୫୦ରୁ ଅଧିକ ଟୁର୍ ଓ ଟ୍ରାଭେଲ୍ ଅପରେଟର ଭାଗ ନେଇ ଦ୍ରୁତ ବିଜନେସ୍ ଟୁ ବିଜିନେସ ନେଟୱର୍କିଂ ପାଇଁ ପ୍ରତିନିଧି ମଣ୍ଡଳୀରେ ଯାଇଥିବା ଓଡ଼ିଶାର ୧୮ଟି ଅଗ୍ରଣୀ ଟୁର ଅପରେଟର ସଂସ୍ଥା ସହ ଆଲୋଚନା କରିଥିଲେ ।
କମିଶନର ତଥା ବିଭାଗୀୟ ସଚିବ ବିଶାଳ ଦେବ ଓଡ଼ିଶାରେ ପର୍ଯ୍ୟଟନର ବିକାଶ ପାଇଁ ବିଭିନ୍ନ ବିଭାଗ ଯେମିତିକି ଐତିହ୍ୟ, ପରିବେଶ, ପାରମ୍ପରିକ ଓ ଆଧ୍ୟାତ୍ମିକ ପର୍ଯ୍ୟଟନ ଆଦି ସଂପର୍କରେ ଆଲୋଚନା କରିଥିଲେ ।
ରାଜ୍ୟର ବିଶ୍ୱସ୍ତରୀୟ ଛବି ସୁଦୃଢ଼ କରିବାକୁ ପର୍ଯ୍ୟଟନର ବିଭାଗୀକରଣ ଉପରେ ସେ ଗୁରୁତ୍ୱ ଦେଇଥିଲେ । ଭାରତର ସ୍ମାର୍ଟ ଓ ବାସଯୋଗ୍ୟ ସହର ଭାବେ ଭୁବନେଶ୍ୱର ଭାରତ ଓ ବିଶ୍ୱର ବିଭିନ୍ନ ସ୍ଥାନ ସହ ସଂଯୁକ୍ତ ।
ଭୁବନେଶ୍ୱର ଏସୀୟ ଆଥଲେଟିକ ଚାମ୍ପିଅନସିପ୍ ୨୦୧୭ ଓ ପୁରୁଷ ହକି ବିଶ୍ୱ କପ୍ ୨୦୧୮ ସଫଳତାର ସହ ଆୟୋଜନ କରି ବିଶ୍ୱର ନାମୀଦାମୀ କ୍ରୀଡ଼ା ବ୍ୟକ୍ତିତ୍ୱଙ୍କ ନିକଟରୁ ପ୍ରଶଂସା ସାଉଁଟିଛି ବୋଲି ସେ କହିଥିଲେ ।
ଓଡ଼ିଶା ପର୍ଯ୍ୟଟନକୁ ସମୃଦ୍ଧ କରିଥିବା ପ୍ରାକୃତିକ ପର୍ଯ୍ୟଟନ ସ୍ଥଳୀ, ଦିଗନ୍ତ ପ୍ରସାରୀ ଜୈବ ବିବିଧତା, ମହତ୍ୱପୂର୍ଣ୍ଣ ସ୍ମାରକ ଓ ନିଆରା ଶିଳ୍ପକଳା ସଂପର୍କରେ ଶ୍ରୀ ଦେବ ଆଲୋକପାତ କରିଥିଲେ ।
ପରିବେଶ, ପାରମ୍ପରିକ ଓ ହସ୍ତକଳା ପର୍ଯ୍ୟଟନ ଆଦି ବିଭାଗକୁ ଆମେ ଗୁରୁତ୍ୱ ଦେବା ସହ ହେରିଟେଜ ହୋମ ଷ୍ଟେ ଓ ଦୁଃସାହସିକ ପର୍ଯ୍ୟଟନର ବିକାଶ ପାଇଁ ଆମେ ଉଦ୍ୟମ କରୁଛୁ ।
ପୁରୀ, କୋଣାର୍କ ଭଳି ଲୋକପ୍ରିୟ ସ୍ଥାନ ବ୍ୟତୀତ ଓଡ଼ିଶାର ବିଭିନ୍ନ ଅଜ୍ଞାତ ଅଞ୍ଚଳ ପ୍ରତି ପର୍ଯ୍ୟଟକଙ୍କୁ ଆକୃଷ୍ଟ କରିବାକୁ ଆମେ ଉଦ୍ୟମ କରୁଛୁ ବୋଲି ସେ କହିଛନ୍ତି ।
ମହାବାତ୍ୟା ଫନିର ବିଧ୍ୱଂସକାରୀ ପ୍ରଭାବରୁ ମୁକୁଳିବା ପାଇଁ ସରକାରଙ୍କ ସଂକଳ୍ପ ଓ ସଫଳତାକୁ ଓଡ଼ିଶାର ପର୍ଯ୍ୟଟନ ମନ୍ତ୍ରୀ ଶ୍ରୀ ପାଣିଗ୍ରାହୀ ପ୍ରଶଂସା କରିଥିଲେ ।
ମୁଁ ଗର୍ବର ସହ ଘୋଷଣା କରୁଛି ଯେ, ଦୁଇ ମାସ ପୂର୍ବେ ବାତ୍ୟାରେ ଧ୍ୱସ୍ତବିଧ୍ୱସ୍ତ ହୋଇ ଯାଇଥିବା ପୁରୀ ଠାରେ ଜୁଲାଇ ୪ରୁ ୧୨ ତାରିଖ ପର୍ଯ୍ୟନ୍ତ ଓଡ଼ିଶାରେ ଜଗନ୍ନାଥଙ୍କ ରଥଯାତ୍ରା ଆୟୋଜନ ହେଉଛି ।
ନବୀନ ପଟ୍ଟନାୟକଙ୍କ ବଳିଷ୍ଠ ନେତୃତ୍ୱ ଓ ଆପଣମାନଙ୍କ ସହଯୋଗ ମାଧ୍ୟମରେ ରାଜ୍ୟର ଲୁଚି ରହିଥିବା ବିଭିନ୍ନ ପର୍ଯ୍ୟଟନ ସ୍ଥଳୀ ସହ ଭାରତ ଓ ବିଶ୍ୱକୁ ପରିଚିତ କରାଇବାକୁ ପ୍ରୟାସ କରୁଛୁ ।
ସ୍ୱସ୍ତି ଗ୍ରୁପର ଅଧ୍ୟକ୍ଷ ଓ ପରିଚାଳନା ନିର୍ଦ୍ଦେଶକ ତଥା ଫିକି ଓଡ଼ିଶା ରାଜ୍ୟ ପରିଷଦ, ଟୁୁରିଜିମ୍ ପ୍ୟାନେଲର ସହ ଅଧ୍ୟକ୍ଷ ଜେ.କେ. ମହାନ୍ତି କହିଥିଲେ ଯେ, ବେଳାଭୂମି, ପରିବେଶ, ବୌଦ୍ଧ, ଐତିହ୍ୟ, ଧାର୍ମିକ, ସ୍ୱାସ୍ଥ୍ୟ, ମେଡିକାଲ, ଆଦିବାସୀ, ସ୍ୱାସ୍ଥ୍ୟ, ନୌକା, ବାଲୁକା କଳା ପର୍ଯ୍ୟଟନ ଆଦିକୁ ପ୍ରୋତ୍ସାହିତ କରିବା ପାଇଁ ଓଡ଼ିଶା ମିଶନ ଭାବେ ଗ୍ରହଣ କରିଛି ।
୨୦୧୮ରେ ୧.୫ କୋଟି ପର୍ଯ୍ୟଟକ ଓଡ଼ିଶା ଆସିଥିଲେ । ୨୦୨୧ ସୁଦ୍ଧା ଏହି ସଂଖ୍ୟା ୨.୫ କୋଟିରେ ପହଞ୍ଚିବ ବୋଲି ଆଶା କରାଯାଉଛି ।
ରାଜ୍ୟରେ ଅନେକ ଆକର୍ଷଣୀୟ ପର୍ଯ୍ୟଟନ ସ୍ଥଳୀ ଯେଉଁଥିରେ ୧୮ଟି ସଂରକ୍ଷିତ ବନ୍ୟଜୀବ ପର୍ଯ୍ୟଟନ, ୨ଟି ଜାତୀୟ ଉଦ୍ୟାନ, ବୌଦ୍ଧ କ୍ଷେତ୍ର ସହିତ ଆଧ୍ୟାତ୍ମିକ ସ୍ୱର୍ଣ୍ଣ ତ୍ରିଭୁଜ ଐତିହ୍ୟ କ୍ଷେତ୍ର ଭୁବନେଶ୍ୱର-ପୁରୀ- କୋଣାର୍କ ରହିଛି ।
ଉଲ୍ଲେଖଯୋଗ୍ୟ, ବେସରକାରୀ, ଅଣଲାଭଜନକ ସଂସ୍ଥା ଭାବରେ ଫିକି ଭାରତର ବ୍ୟବସାୟ ଓ ଶିଳ୍ପ ଜଗତ ପାଇଁ ସ୍ୱର ଉତୋଳନ କରିଥାଏ । ନୀତି ପ୍ରଣୟନ କରିବାକୁ ପ୍ରଭାବିତ କରିବା, ବିତର୍କ ପାଇଁ ଆହ୍ୱାନ ଦେବା, ନୀତି ପ୍ରଣୟନକାରୀ ଓ ସିଭିଲ ସୋସାଇଟିମାନଙ୍କ ସହ ଆଲୋଚନା କରିଥାଏ ଫିକି ।
ଏହା ଶିଳ୍ପ ଜଗତର ବିଚାର ତଥା ପ୍ରୟୋଜନକୁ ସଂଗଠିତ କରିଥାଏ । ଭାରତୀୟ ଘରୋଇ, ସରକାରୀ କର୍ପୋରେଟ ଓ ବହୁରାଷ୍ଟ୍ରୀୟ କଂପାନୀର କର୍ମଚାରୀଏଥିରେ ସଦସ୍ୟ ରହନ୍ତି । ବିଭିନ୍ନ ରାଜ୍ୟରେ ଥିବା ଫିକିର ଆଂଚଳିକ କାର୍ଯ୍ୟାଳୟ ୨ ଲକ୍ଷ ୫୦ ହଜାର କଂପାନୀ ନିକଟରେ ପହଂଚି ପାରିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
